I går var første live-leksjon av mitt online seminar om Ernæring og helse. I første leksjon fikk vi lært om "Basic ernæring" og hva maten vi spiser påvirker. Det mest sjokkerende var vel egentlig hvor mange som faktisk dør av hjertesykdommer i året, mye på grunnlag av feil mat! Det er hele 30% av alle dødsfall i året som er på grunn av hjertesykdom. I tillegg har Mexico forbigått USA som "verdens feteste land".
Idag dro jeg, Andreas, Bodil og Marianne på tur. Da vi var kommet omtrentlig 1/4 av turen fikk jeg melding om at Frank også var på tur opp, og han nådde oss igjen like før toppen! Helt fantastisk tur, og vi er nå 5 over middels solbrente og fotløse folk!
Vettafjellet er 969 meter over havet, og tar alt fra 45min til 1,5 timer hver vei, alt ettersom hvilket tempo man setter!
Meg, kjæresten og Neo! Vi gikk begge i "bar overkropp" hele turen som resulterte i solbrente skuldre, og et veldig vakkert ryggsekkskille!
Her ligger verdens nydeligste hund og slapper av! Han er så fæl til å rulle seg rett ved stupet og gi alle rundt hjerteinnfarkt.
Er så glad for at det ble sol idag, det gjorde fantastiske ting med humøret og kroppen, så dette har vert en utrolig god dag! Dessuten kjenner jeg at jeg begynner å få skikkelig sansen for turer igjen!
Idag gikk jeg og Frank en litt lengre tur sammen! Turen tok 1 time opp, og vi endte opp i Jokerdalen! Vi gikk og pratet, tøyset og tok masse bilder (Eller, han tok bilder mens jeg poserte). Det var utrolig moro, og det ble en del morsomme bilder ut av det!
Takker min manglende respekt og frykt for høyder for at jeg faktisk greide å komme meg ned igjen derfra. Kjenner flere som ville "fryst" fast der oppe, for utsikten var helt vill, og selv jeg fikk skikkelig magesug der oppe. "Hvis e sklir ivei må du pass på å få bilde av at det skjer!"
Virkelig den "Beste" øvelsen å briefe med, med tanke på at jeg ikke klarer å holde planke i mer enn 50 sekunder grunnet svak rygg.. Haha!
Etter turen ble jeg med kjæresten på en kjørerunde med lastebil for å se hvor han jobber, og hva han jobber med. Deretter dro jeg rett hjem og sov i nesten to timer! Jeg var helt utslitt!
Skapet inneholder meieriprodukt (melk, fløte, ost og rømme o.l), kjøttprodukt (kjøttdeig, kjøttpølser, skinke osv) og karbofattige grønnsaker (i hovedsak blomkål og brokkoli)!
Det har seg jo slik her i Norge, at vi ikke har lov til å skryte. Vi skal ikke tro at vi er bedre enn andre og alt det der, men har vi da lov til å skryte over noe vi har klart før?
Jeg vet akkurat hva jeg må gjøre for å få til det jeg prøver på her, og det er å kutte alle karbohydrater fra kostholdet i noen uker slik at jeg virkelig kommer inn i ketosen. Jeg vet ikke engang om jeg er 100% trygg på at dette er veien å gå, men jeg nekter å gå tilbake til kostholdet jeg hadde i fjor da jeg gikk på smell etter smell fordi jeg ikke fysisk klarte å spise nok ift. aktivitetsnivået mitt. Selv om dette selvfølgelig gjorde underverk for kroppen og fettprosenten, så var jeg helt tom på slutten av sommeren, og jeg får fremdeles høre det fra enkelte rundt meg at jeg "ødelegger meg selv".
I går hadde jeg en ganske drøy treningsdag, først med sirkeltrening (15 øvelser, 3 x 40/20 intervaller), deretter 12km løping!
Både sirkeltreningen og løpet gikk forholdsvis greit, og med en tid på 1 time og 33 minutter var jeg fornøyd med tiden også. Eneste som var et problem var at camelbacken som jeg hadde fylt med vann og BCAA var råtten. Altså det var gamle rester av vann fra forrige turen jeg brukte den (som sikkert er 1 år siden). Jeg kastet fra meg sekken etter 4-5km men da hadde jeg drukket fler munnfuller. Da jeg var ferdig med løpet ble jeg skikkelig uvel. Det tok vel omtrent 3-4 timer før jeg ble 'frisk' igjen, men da hadde jeg også tømt hele systemet mitt også.
Idag skal vi kjøre 5min LC som skal filmes og sendes inn, kanskje jeg går en restitusjonstur i tillegg, men morgendagen blir nok 100% treningsfri.
Skill plommer og hviter i to ulike boller. Pisk eggehvitene svært stive og tørre (ca. 5 minutter) med maskin.
Jeg spiste og kom meg ivei til eksamensstedet til klokka var 05:15, skiftet til "uniform" og dro opp til operatørsenteret med lærer/sensor og tre andre som skulle ha eksamen. I starten gikk det bra, og da vi ble med ut for å se det vi skulle lære oss å gjøre og forklare gikk også det bra, de første par timene. I hallene hvor arbeidet utføres er det nærmere 40 grader, i tillegg til at jobben i seg selv er ganske fysisk krevende. Etter ei stund følte jeg meg dehydrert, svimmel, trett og sliten. I tillegg begynte nervene å komme, og det er aldri bra.
Nervøsiteten har nemlig en fantastisk plagsom effekt på meg, hvor jeg blir helt fullstendig ubrukelig. Det første beviset på dette var da jeg skulle drikke vann, men jeg hadde tydeligvis glemt hvordan man gjør dette på normalt vis, så jeg inhalerte det og ble stående og hoste. Det er jo ingen krise å hoste, men jeg får utrolig stygg hoste, i tillegg til at jeg drar inn masse luft og begynner å rape i tillegg til hostingen..
Det neste som skjedde var at jeg bestemte meg for å "Rygge unna" da det kom et kjøretøy i hallene. Dette resulterte i at jeg snublet i en trepalle og falt inn i en stålboks og slo albuen min. Jeg begynte selvfølgelig å le, og dette var bare starten på overtrøttheten som kom sigende. Hver gang jeg så en bekjent begynte jeg å le, og jeg gikk rundt og "Soset" og var egentlig helt i min egen verden.
Uansett var det så dramatisk som det ble. Etter den nesten-hendelsen tok det ikke lang tid før vi var ferdig med forberedelsene og fikk gå inn og ta pause. Etter en lang pause med nervøs kaffe-drikking på "samlingsrommet" ble jeg bedt om å dra ut i hallen og møte sensoren for den offisielle prøven. Da måtte jeg gjøre noen forholdsvis enkle oppgaver og svare på noen spørsmål. Alt i alt gikk det overraskende greit, til tross for at jeg sleit med et par av spørsmålene. Jeg kan nesten garantere at det gikk bedre enn eksamen jeg tok da jeg gikk industri mekanikk, for da begynte jeg å grine fordi jeg var redd for ene verktøyet (Ikke mobb, det var flammer og gass og slik).
Det var en rein befrielse å bli ferdig med dette, og nå er alt som står igjen å gjøre å levere bøkene, få vitnemål og ta sommerferie! amen!